ഭര്ത്താവ് അപകടത്തില് മരിച്ചു: യുവതി പാറമടയില് ചാടി ജീവനൊടുക്കി പോത്തന്കോട്: വാഹനാപകടത്തില് ഭര്ത്താവ് മരിച്ച ഏഴാം ദിവസം 22വയസുകാരി പാറമടയില് ചാടി ജീവനൊടുക്കി. മംഗലപുരം വെയിലൂര് കെ.കെ. വനത്തില് മണികണ്ഠന് സുമ ദമ്ബതികളുടെ മകളും നഴ്സിങ് വിദ്യാര്ഥിയുമായ മിഥുന22യാണ് മരിച്ചത്. ഞായറാഴ്ച രാവിലെയായിരുന്നു സംഭവം. മിഥുനയുടെ ഭര്ത്താവ് സൂരജ് 25 ഈ മാസം അഞ്ചിന് മുട്ടത്തറയിലുണ്ടായ വാഹനാപകടത്തില് മരണമടഞ്ഞിരുന്നു. ഭര്ത്താവിന്റെ മരണത്തെത്തുടര്ന്നു കടുത്ത മനോവിഷമത്തിലായിരുന്നു മിഥുനയെന്നു ബന്ധുക്കള് പറഞ്ഞു. ഭര്ത്താവിന്റെ വീട്ടിലായിരുന്ന മിഥുനയെ ഇന്നലെ രാവിലെ ആറോടെ കാണാതാവുകയായിരുന്നു. തുടര്ന്ന് ബന്ധുക്കള് നടത്തിയ തിരച്ചിലാണ് യുവതിയുടെ മൃതദേഹം പോത്തന്കോടിനു സമീപമുള്ള ചിറ്റിക്കര പാറമടയില് കണ്ടെത്തിയത്. പോത്തന്കോട് പോലീസും ഫയര്ഫോഴ്സും സ്കൂബ ടീമും ചേര്ന്ന് പാറമടയില് നിന്നു മൃതദേഹം കരയ്ക്കെത്തിച്ചു. മിഥുനെയെ തിരുവല്ലത്തെ സ്വകാര്യ നഴ്സിങ് കോളജില് പഠനത്തിനു വിട്ടശേഷം തിരികെ മടങ്ങുന്നതിനിടയിലാണ് സൂരജ് കാര് ഇടിച്ച് മരിച്ചത്. രണ്ടു വര്ഷം മുമ്ബായിരുന്നു മിഥുനയുടെയും സൂരജിന്റയും വിവാഹം നടന്നത് ഇവര്ക്ക് കുട്ടികളില്ല.